**REZIME PROGRAMA OBUKE**

|  |
| --- |
| **Naziv programa obuke**  |

Obuka za supervizore programa „Roditeljstvo za cjeloživotno zdravlje za malu djecu“[[1]](#footnote-1).

|  |
| --- |
| **Autor, odnosno koautori programa obuke** |

Prof. dr Džudi Hačings, Univerzitet Bangor i direktorka, Institut za ranu intervenciju u djetinjstvu, registrovana dobrotvorna organizacija.

Dr Džejmi Lahman, istraživač, Univerzitet Oksford, nezavisni konsultant.

|  |
| --- |
| **Realizator/i programa obuke** |

Prof. Džudi Hačins i/ili dr Džejmi Lahman.

|  |
| --- |
| **Ciljevi programa obuke** |

Cilj obuke supervizora za program „Roditeljstvo za cjeloživotno zdravlje za malu djecu“ jeste da se facilitatorima omogući podrška u vidu supervizije, kao i dodatna podrška prilikom sprovođenja programa „Roditeljstvo za cjeloživotno zdravlje za malu djecu“. Obuka je namijenjena za najviše šest polaznika koji su prethodno pohađali program obuke za facilitatora i imali iskustvo superviziranog rada prilikom samostalnog sprovođenja programa, pri čemu je idealno ako su program sproveli najmanje dva puta.

Opšti cilj programa “Roditeljstvo za cjeloživotno zdravlje za roditelje male djece” jeste da se smanji rizik od lošeg postupanja prema djeci uzrasta 2-9 godina i da se unaprijedi ponašanje djece u porodicama tako što će se pomoći roditeljima da razviju vještine za uspostavljanje pozitivnog odnosa sa djecom. Kada govorimo o „roditeljima“ i o „roditeljstvu“, mislimo na staratelje djeteta, bez obzira na to da li su im biološki roditelji ili ne.

Program podučava nenasilnim tehnikama disciplinovanja koje, u kombinaciji sa unaprijeđenim uspostavljanjem kućnih pravila i rutina, smanjuju ponašanja kod djece koja obično vode ka konfliktu, tako što se kreiraju uslovi koji su predvidljiviji i sigurniji za djecu. Program, takođe, potpomaže izgradnju odnosa putem koje se razvija osjećaj empatije kod roditelja. Na taj način oni stiču uvid u svijet kroz oči svoje djece.

|  |
| --- |
| **Sadržaj programa obuke** |

Obuka je praktična i uključuje tri faze:

* dvodnevnu praktičnu radionicu o supervizoranju koja se izvodi uživo i koju pohađaju svi polaznici (najviše šest polaznika),
* učestvovanje polaznika u dvije koučing sesije (meta-supervizije) u manjim grupama polaznika (najviše tri polaznika) i
* sertifikacija supervizora.

|  |
| --- |
| **Kompetencije koje će program obuke razvijati** |

Supervizori će razviti vještine koje će facilitatorima pomoći da:

* prepoznaju vlastite snage,
* preciznije posmatraju procese koji se odvijaju u grupi,
* prepoznaju problematične situacije koje se mogu promijeniti,
* razviju strategije za rješavanje problema,
* vježbaju rješenja i donesu odluku ​​o strategiji za rješavanje problema,
* svojim primjerom demonstriraju vještine empatije i prihvatanja,
* sesiju završe pohvalom.

|  |
| --- |
| **Ciljna grupa stručnjaka kojima je obuka namijenjena** |

Stručni radnici: socijalni radnik/ca, psiholog/škinja, pedagog/ škinja, specijalni pedagog/ škinja, sociolog/ škinja, nastavnik/ca specijalnog obrazovanja, i saradnici: medicinske sestre/tehničari.

|  |
| --- |
| **Uslovi za uključivanje stručnjaka u obuku** |

Obuka je namijenjena za najviše šest polaznika koji su prethodno pohađali program obuke za facilitatora i imali iskustvo superviziranog samostalnog sprovođenja programa, pri čemu je idealno ako su program sproveli najmanje dva puta. Obavezno je učešće u sve tri faze obuke supervizora.

|  |
| --- |
| **Krajnji korisnici** |

Roditelji i djeca predstavljaju krajnje korisnike. Program „Roditeljstvo za cjeloživotno zdravlje za malu djecu” cilja porodice sa djecom starosti 2–9 godina. Osmišljen je posebno za ranjive porodice koje se suočavaju sa izazovima u vezi sa ponašanjem svoje djece u cilju promovisanja pozitivnog roditeljstva, i za porodice u kojima su očigledne nasilne prakse koje predstavljaju poznate ili neidentifikovane rizike po dječju zastitu, kako bi se smanjio rizik od zlostavljanja i zanemarivanja djece u zajednicama sa niskim ili srednjim prihodima.

|  |
| --- |
| **Broj učesnika u grupi** |

Cjelokupni program obuke predviđen je za najviše šest osoba po jednoj obuci.

|  |
| --- |
| **Dužina trajanja programa obuke** |

Ukupno 22 sata po polazniku obuke, tokom pet dana raspoređenih u periodu od dva ciklusa implementacije programa, kako bi polaznici obuke vršili superviziju facilitatora tokom dva ciklusa sprovođenja programa.

Ukupan broj sati za svih šest polaznika je 34, tokom sedam dana raspoređenih u periodu od dva ciklusa implementacije programa (imajući u vidu da se za polaznike obuke neke aktivnosti organizuju u grupama a neke pojedinačno).

1. Na engleskom Parenting for Lifelong Health for Young Children, više informacija na web stranici SZO: [www.who.int/violence\_injury\_prevention/violence/child/plh/en/](http://www.who.int/violence_injury_prevention/violence/child/plh/en/). [↑](#footnote-ref-1)